ตำบลริมโขง

ริมโขง เป็นตำบลในอำเภอเชียงของ จังหวัดเชียงราย มีชื่อมาจากแม่น้ำโขงบริเวณที่อยู่ตอนเหนือและตะวันออกของตำบล ซึ่งเป็นพรมแดนกั้นระหว่างประเทศไทยกับสาธารณรัฐประชาธิปไตยประชาชนลาว และเป็นที่ตั้งของวนอุทยานห้วยทรายมาน วันที่ 23 กันยายน พ.ศ. 2523  

 ที่ตั้งและอาณาเขต 
ตำบลริมโขง มีอาณาเขตติดต่อกับเขตการปกครองข้างเคียงดังต่อไปนี้ วันที่ 2 ธันวาคม พ.ศ. 2541

 ทิศเหนือและทิศตะวันออก ติดต่อกับสาธารณรัฐประชาธิปไตยประชาชนลาว
 ทิศใต้ ติดต่อกับตำบลเวียง
 ทิศตะวันตก ติดต่อกับตำบลแม่เงิน (อำเภอเชียงแสน)

 ประวัติ 
ปี พ.ศ. 2533 นายบรรณสิทธิ์ สลับแสง ผู้ว่าราชการจังหวัดเชียงราย ประกาศแยกด้านทิศเหนือของตำบลเวียง 5 หมู่บ้าน คือ หมู่ 7 บ้านหาดบ้าย, หมู่ 8 บ้านเมืองกาญจน์, หมู่ 11 บ้านดอนที่, หมู่ 14 บ้านใหม่เจริญ และหมู่ 15 บ้านสองพี่น้อง ออกมาตั้งเป็นตำบลริมโขง วันที่ 12 กันยายน พ.ศ. 2533 โดยได้รับการอนุมัติจากนายอารีย์ วงศ์อารยะ รองปลัดกระทรวงมหาดไทย

ปี พ.ศ. 2546 แยกพื้นที่หมู่ 6 บ้านกิ่วกาญจน์ ตั้งเป็นหมู่บ้านใหม่ หมู่ที่ 9 บ้านม่วงกาญจน์ วันที่ 25 กันยายน พ.ศ. 2546 และปี พ.ศ. 2559 แยกพื้นที่หมู่ 6 บ้านกิ่วกาญจน์ ตั้งเป็นหมู่บ้านใหม่ หมู่ที่ 10 บ้านกิ่วดอยหลวง วันที่ 9 มิถุนายน พ.ศ. 2559

 การปกครองส่วนภูมิภาค 

 การปกครองส่วนภูมิภาค 
ตำบลริมโขงแบ่งพื้นที่การปกครองออกเป็น 10 หมู่บ้าน ได้แก่

 หมู่ที่ 1 บ้านหาดบ้าย
 หมู่ที่ 2 บ้านเมืองกาญจน์
 หมู่ที่ 3 บ้านดอนที่
 หมู่ที่ 4 บ้านใหม่เจริญ
 หมู่ที่ 5 บ้านสองพี่น้อง
 หมู่ที่ 6 บ้านกิ่วกาญจน์
 หมู่ที่ 7 บ้านห้วยเย็น
 หมู่ที่ 8 บ้านหาดทรายทอง
 หมู่ที่ 9 บ้านม่วงกาญจน์
 หมู่ที่ 10 บ้านกิ่วดอยหลวง

 อ้างอิง 

ริมโขง
ริมโขง